Návrh

Nariadenie vlády 
Slovenskej republiky

z …….. 2005,

ktorým sa mení a dopĺňa Nariadenie vlády Slovenskej republiky č. 42/2004 Z. z. o Obchodnom vestníku

           Vláda Slovenskej republiky podľa § 770 zákona č. 513/1991 Zb. Obchodný zákonník v znení neskorších predpisov a podľa § 14 ods. 2 zákona č. 530/2003 Z. z. o obchodnom registri a o zmene a doplnení niektorých zákonov nariaďuje:

Čl. I

1.	V § 1 ods. 4 sa slová „rozhodnutia alebo oznámenia“ a slovo „oznámenia“ nahrádzajú slovom „údaje“.

2.	V § 4 ods. 4 sa v prvej vete slová „rozhodnutí alebo oznámení“ nahrádzajú slovom „údajov“.

3.	V § 5 ods. 2 znie: „Podklady na zverejnenie alebo uverejnenie údajov podľa § 4 ods. 2 až 4 sa spolu s kópiou dokladu o zaplatení úhrady, ak sa úhrada podľa tohto nariadenia vyžaduje,  doručujú vydavateľovi osobne alebo sa mu zasielajú poštou alebo telefaxom na adresu alebo telefaxové číslo, ktoré sú uvedené v tiráži Obchodného vestníka. Podanie urobené telefaxom treba doplniť najneskôr do troch dní predložením alebo zaslaním jeho originálu. Na podanie, ktoré nebolo v tejto lehote doplnené, sa neprihliada.“. 

4.	V § 6 ods. 2 znie: „Podmienkou zverejnenia alebo uverejnenia údajov podľa § 1 v Obchodnom vestníku je predloženie dokladu o zaplatení úhrady za ich zverejnenie alebo uverejnenie spôsobom podľa § 5 ods. 2, ak sa úhrada podľa tohto nariadenia vyžaduje. Z dokladu o zaplatení úhrady musia vyplývať identifikačné údaje osoby, ktorá žiada o zverejnenie alebo uverejnenie, číslo účtu vydavateľa, variabilný symbol, ktorým je identifikačné číslo osoby, ktorá žiada o zverejnenie alebo uverejnenie, ak je pridelené, špecifický symbol a suma úhrady. Špecifický symbol a suma úhrady sa určujú podľa prílohy č. 2 k tomuto nariadeniu. Ak je osoba, ktorá žiada o zverejnenie alebo uverejnenie fyzickou osobou, ktorá nemá pridelené identifikačné číslo alebo ak o zverejnenie alebo uverejnenie údajov žiada iná osoba, ako osoba, ktorej sa údaje týkajú, uvedie ako variabilný symbol identifikačné číslo osoby, ktorej sa zverejnený údaj týka. Číslo účtu vydavateľa je uvedené v tiráži Obchodného vestníka.“.

5.	V § 6 ods. 4 sa slovo „Oznámenia“ nahrádza slovom „Údaje“ a vypúšťajú slová                             „ods. 4“.

6.	V § 6 ods. 5 sa slovo „oznámenia“ nahrádza slovom „údaje“ a slová „podľa                         § 1 ods. 4“ sa nahrádzajú slovami „ako údaje podnikateľov podľa odseku 4“.
7.	V § 8 ods. 3 sa slová „rozhodnutia alebo oznámenia“ nahrádzajú slovom „údaje“.

8.	V prílohe č. 1 bod 15 sa vypúšťa slovo „stáleho“ vo všetkých gramatických tvaroch.

9.	V prílohe č. 1 bod 15 sa slová „§ 15 ods. 2 zákona č. ..../2004 Z. z. o mediácii a o zmene a doplnení niektorých zákonov“ nahrádzajú slovami „§ 11 ods. 2 zákona                                 č. 420/2004 Z. z. o mediácii a o doplnení niektorých zákonov“.

10.	Príloha č. 2 znie:
„Príloha č. 2 
k nariadeniu vlády Slovenskej republiky č. 42/2004 Z. z.
Sumy úhrad za zverejnenie alebo uverejnenie údajov v Obchodnom vestníku

Údaj na zverejnenie | Suma úhrady | Špecifický symbol
Údaje z registrových súdov | bezodplatne^1) |
Údaje z konkurzných súdov | bezodplatne |
Údaje z registra registrových úradov | bezodplatne |
Transformačné projekty a rozhodnutia   o transformácii | bezodplatne |
Rozhodnutia o privatizácii | bezodplatne |
Údaje týkajúce sa poskytovania štátnej pomoci podľa osobitného zákona^2) | bezodplatne, ak je poskytovateľom štátnej pomoci orgán verejnej moci |
| 600 Sk v ostatných prípadoch | 01
Údaj na zverejnenie | Suma úhrady | Špecifický symbol
Údaje podnikateľov | 600 Sk, ak ide o oznámenie o zmene právnej formy obchodnej spoločnosti a výzvu veriteľom podľa bodu 1 prílohy č. 1 | 02
| 600 Sk, ak ide o oznámenie a výzvu likvidátora (likvidátorov) podľa bodu 2 prílohy č. 1 | 03
| 600 Sk, ak ide o vyhlásenie listinných akcií za neplatné pri zvýšení základného imania akciovej spoločnosti z majetku spoločnosti podľa bodu 3 prílohy č. 1 | 04
| 600 Sk, ak ide o vyhlásenie listinných akcií za neplatné pri znížení základného imania akciovej spoločnosti podľa bode 4 prílohy č. 1 | 05
| 600 Sk, ak ide o vyhlásenie akcií za neplatné pri znížení základného imania akciovej spoločnosti podľa bodu 5 prílohy č. 1 | 06
| 600 Sk, ak ide o oznámenie o znížení základného imania spoločnosti s ručením obmedzeným podľa bodu 6 prílohy č. 1 | 07
| 600 Sk, ak ide o oznámenie o znížení základného imania akciovej spoločnosti a upovedomenie veriteľov o ich práve požadovať zabezpečenie podľa bodu 7 prílohy č. 1 | 08
| 600 Sk, ak ide o zverejnenie zmeny emisných podmienok dlhopisov podľa bodu 9 prílohy č. 1 | 09
| 600 Sk, ak ide o uverejnenie rozhodnutia o zmene podoby cenného papiera podľa bodu 10 prílohy č. 1 | 10
| 600 Sk, ak ide o uverejnenie zmeny podoby listinného cenného papiera na zaknihovaný cenný papier podľa bodu 11 príloha č. 1 | 11
Údaj na zverejnenie | Suma úhrady | Špecifický symbol
Údaje podnikateľov | 600 Sk, ak ide o výzvu na predloženie listinného cenného papiera                      na doručiteľa, ak je majiteľ uvedeného cenného papiera v omeškaní s jeho predložením podľa bodu 12 prílohy č. 1 | 12
| 600 Sk, ak ide o výzvu na vyzdvihnutie listinných cenných papierov po zmene podoby cenných papierov zo zaknihovanej podoby na listinnú podobu podľa bodu 13 prílohy č. 1 | 13
| 100 Sk, ak ide o zverejnenie špecifikácie použitia prijatého podielu zaplatenej dane z príjmov fyzických osôb a právnických osôb podľa bodu 16 prílohy č. 1 | 14
| 600 Sk, ak ide o uverejnenie oznámenia o konaní valného zhromaždenia podľa bodu 17 prílohy č. 1 | 15
| 600 Sk, ak ide o výzvu na uplatnenie práva na prednostné upisovanie akcií podľa bodu 18 prílohy č. 1 | 16
| 3 000 Sk, ak ide o účtovné závierky (iné ako účtovné závierky neinvestičných fondov a neziskových organizácií poskytujúcich všeobecne prospešné služby), správy                           o hospodárení alebo výročné správy | 17
| 1 000 Sk, ak ide o emisné podmienky dlhopisov vyhotovené podľa vzoru uvedeného v bode 8 prílohy č. 1 | 18
Údaj na zverejnenie | Suma úhrady | Špecifický symbol
Údaje podnikateľov | 300 Sk, ak ide o účtovné závierky verejnoprávnych inštitúcií zverejňované podľa osobitných predpisov^3) | 19
| 500 Sk, ak ide o výročnú správu Exportno – importnej banky Slovenskej republiky zverejňovanú podľa osobitného predpisu^4) | 20
| 2 000 Sk, ak ide o zverejnenie úplného znenia rozhodnutí, ktoré sa zverejňujú podľa osobitných predpisov^5) | 21
| bezodplatne, ak údaje na zverejnenie zasiela priamo orgán verejnej moci |
Účtovné závierky neinvestičných fondov a neziskových organizácií poskytujúcich všeobecne prospešné služby zverejňované podľa osobitných predpisov^6) | 300 Sk | 22

Údaje zriaďovateľov stálych 
rozhodcovských súdov podľa 
osobitného zákona^7)

600 Sk za zverejnenie údaja                       o zriadení stáleho rozhodcovského súdu a jeho pobočiek podľa vzoru uvedeného v bode 14 prílohy č. 1
+ 5 000 Sk za zverejnenie príloh k uvedeným údajom (zoznam rozhodcov stáleho rozhodcovského súdu, štatút a rokovací poriadok stáleho rozhodcovského súdu)

23

24

| 500 Sk za zverejnenie zmeny v údaji obsiahnutom v prílohách | 25
| 300 Sk za zverejnenie zmeny v údajoch o zriadení stáleho rozhodcovského súdu | 26
Údaj na zverejnenie | Suma úhrady | Špecifický symbol

Údaje zriaďovateľov mediačných 
centier podľa osobitného zákona^8)

600 Sk za zverejnenie údaja o zriadení mediačného centra a jeho pobočiek podľa vzoru uvedeného v bode 15  prílohy č. 1 
+ 5 000 Sk za zverejnenie príloh k uvedeným údajom (zoznam mediátorov mediačného centra, štatút mediačného centra)

27

28

| 500 Sk za zverejnenie zmeny v údaji obsiahnutom v prílohách | 29
| 300 Sk za zverejnenie zmeny v údajoch o zriadení mediačného centra | 30
Údaje zverejňované správcom alebo súdnym exekútorom podľa osobitných predpisov^9) | bezodplatne |
Údaje o verejných súťažiach | bezodplatne, ak je vyhlasovateľom verejnej súťaže orgán verejnej moci |
| 1 000 Sk v ostatných prípadoch | 31
Prospekty cenných papierov a investícií | 3 000 Sk za zverejnenie úplného znenia prospektu | 32
| 600 Sk za zverejnenie oznámenia              o tom, kde je prospekt uložený | 33
Výrok audítora k ročnej účtovnej závierke nadácie podľa osobitného zákona^10) | 100 Sk | 34
Iné údaje orgánov verejnej moci | bezodplatne |
Iné údaje okrem údajov orgánov verejnej moci | 1 000 Sk | 34

Čl. II

Toto nariadenie vlády nadobúda účinnosť 1. marca 2005.